alexandrainst/scandi-wiki huggingface dataset:
Adolph Brodsky

Adolph Brodsky (russisk Адольф Давидович Бродский – Adolf Davidovitsj Brodskij, født 21. mars 1851 i Taganrog, død 22. januar 1929 i Manchester) var en russisk fiolinvirtuos.

Han dannet to kvartettensembler, begge ble kalt Brodskykvartetten, og konserterte over hele verden. Blant annet fremførte han ofte Griegs Strykekvartett i g-moll. Brodsky og Grieg selv ved pianoet urframførte Griegs Sonate for fiolin og klaver nr. 3 i c-moll, opus 45 10. desember 1887 i Leipzigs Gewandhaus. Også dette verket framførte Brodsky mye.

Referanser

Kilder 
 Henry Charles Lahee:  Famous Violinists of To-day and Yesterday, s. 263f.

Russiske musikere
Fiolinister
Personer fra Taganrog
Københavns Fondsbørs

Københavns Fondsbørs (engelsk Copenhagen Stock Exchange) er et dansk selskap som formidler handel av verdipapirer.

Børsvirksomheten startet i Christian IVs børsbygning, oppført på 1620-tallet for å tjene som varebørs, men lokalene ble for små i 1974, og fondsbørsen flyttet til Nikolaj Plads.

Københavns Fondsbørs ble i 1996 omdannet fra en selveiende institusjon til et aksjeselskap i forbindelse med den såkalte Børsreform II, som opphevet børsmonopolet. Aksjekapitalen ble fordelt med 60 % til de handlende medlemmer og med 20 % til såvel aksje- som obligasjonsutstederne.

Selskapet har siden 2005 vært eid av det finsk-svenske selskapet Nasdaq Nordic, som også eier fondsbørser i andre nordiske og baltiske land.

Under Københavns Fondsbørs hører også First North.

Administrerende direktører 
 1987-1997 Bent Mebus
 1997-1998 Lars Johansen
 1998-2006 Hans-Ole Jochumsen
 2006- Jan Ovesen

Eksterne lenker 
 http://www.cse.dk/

København
 
Etableringer i 1625
Otto B. Halvorsens andre regjering

Otto B. Halvorsens andre regjering ble utnevnt 6. mars 1923. Den var en samarbeidsregjering mellom Høyre og Frisinnede Venstre. Regjeringen ble oppløst ved Halvorsens død 23. mai 1923, og Christian Fredrik Michelet fungerte som statsminister fram til Abraham Berges regjering tiltrådte 30. mai.

Halvorsen 2
Etableringer i 1923
Opphør i 1923
1923 i Norge
Politikk i 1923
Asturias

Fyrstedømmet Asturia (spansk: Principado de Asturias; asturiansk: Principáu d'Asturies; galicisk-asturisk: Principao d'Asturias) er en autonom region og en provins i Spania. Den ligger nord i landet ved atlanterhavskysten og grenser til Cantabria i øst, Castilla y León i sør og Galicia i vest. I middelalderen var det et selvstendig kongedømme ved samme navn og omtrent samme utstrekning. Asturia har et areal på 10 604 km², og er med det den tiende største av Spanias 17 autonome regioner. I 2006 hadde regionen 1 075 300 innbyggere, og var i folketall den 13. største regionen.

Provinshovedstaden er Oviedo, men den største byen er havnebyen Gijón.

Regionen er representert ved åtte medlemmer i kongressen og seks senatsmedlemmer.

Referanser

Eksterne lenker 
 

 
Stater og territorier etablert i 1982
1982 i Spania
Johan Ludwig Mowinckels andre regjering

Johan Ludwig Mowinckels andre regjering tiltrådte 15. februar 1928 og satt til 12. mai 1931. Den var en ren venstreregjering. 

På grunn av Lilleborgsaken søkte regjeringen avskjed 8. mai 1931, og dette ble innvilget i statsråd 11. mai og med virkning fra 12. mai samme år. Samtidig ble Peder Kolstads regjering utnevnt.

Mowinckel 2
Etableringer i 1928
Opphør i 1931
Politikk i 1928
Politikk i 1929
Politikk i 1930
Politikk i 1931
1920-årene i Norge
1930-årene i Norge
Erik Espeseth

Erik Espeseth (født 1967) er en norsk siviløkonom som har hatt lederstillinger i flere fotballklubber, deriblant i Vålerenga fotball.  

Espeseth hadde stillingen som markedssjef i Braathens fra 1993 til 1996, deretter var han leder av PR- og informasjonsavdelingen i VG (1996–2000) og daglig leder og grunnlegger av barne-nettsiden Dinolife (2000–2001). Fra 2002 til 2010 hadde han stillingen som kommersiell direktør i Rosenborg Ballklub, og fra 2010 til 2016 hadde han stillingen som daglig leder for fotballklubben Strømsgodset. I 2016 tok over jobben som daglig leder i Vålerenga Fotball.  

Espeseth har også sittet i styret for Eliteserien i fotball (2012–2019). Fra 1993 til 2001 var han på frivillig basis engasjert i fotballklubben Stabæk, hvor han primært drev med sponsor og salg.  

I 1980- og 1990-årene var han en aktiv vannpolospiller for Asker-klubben Landøya Vannpoloklubb. I 1991 var han med å vinne NM-gull for laget. Han representerte Norge på aldersbestemte landslag i mange år og spilte over 50 A-landskamper.  

I 1999 deltok han i realityserien Robinsonekspedisjonen.

Referanser 

Personer fra Asker kommune
Norske forretningsfolk
Norske siviløkonomer fra BI
Norske idrettsledere
Norske vannpolospillere
Robinsonekspedisjon-deltagere
Rosegarden

Rosegarden er et fritt DAW-program utviklet for GNU/Linux med ALSA og KDE. Det fungerer som en audio og MIDI sequencer, med notasjon, musikk-komposisjon og redigerings-verktøy. Det er tenkt som en fri erstatning for applikasjoner som Cubase.

Rosegarden har ingen innebygd software synthesizer, så det forutsetter en hardware MIDI synthesizer, en soft-synthesizer slik som FluidSynth eller TiMidity++, eller en synthesizer plugin for å lage noen lyd fra MIDI-komposisjoner. De seneste versjonene av Rosegarden støtter DSSI software synthesizer plugin interface, og kan bruke noen Windows VST plugins gjennom en adapter.

Det nåværende Rosegarden-programmet ble opprinnelig kalt Rosegarden-4, for å skille det fra et tidligere program av de samme utviklerne kalt Rosegarden 2.1.  Rosegarden 2.1 er svært begrenset, men fungerer stabilt på en bred varietet av Unix-lignende operativsystem og andre plattformer som OpenVMS.  I motsetning kjører Rosegarden-4, fordi det benytter Linux ALSA-systemet, bare i svært begrenset grad på ikke GNU/Linux baserte system. .

Rosegarden-prosjektet ble startet i 1993 ved Universitetet i Bath. Rosegarden 2.1 ble utgitt under GPL i 1997; Rosegarden-4 begynte i april 2000.  Versjon 1.0 ble utgitt den 14. februar, 2005 og versjon 1.2.4 den 14. juli, 2006.

Rosegardens hovedutviklere er Chris Cannam, Richard Bown og Guillaume Laurent.

Egenskaper 
MIDI og audio playback og innspilling med ALSA og JACK
Støtte for plugin for DSSI synth og audio effekter, inkludert Windows VST effekter og instrumentstøtte via dssi-vst
Evne til å bygge og kjøre uten JACK, for ren MIDI-bruk
Audio- og MIDI miksere
MIDI og Hydrogen fil-import
Oversettelse av brukergrensesnitt til russisk, spansk, tysk, fransk, walisisk, italiensk, svensk, estlandsk, japansk, forenklet kinesisk, nederlandsk, tsjekkisk, katalonsk og finsk, såvel som britisk og amerikansk engelsk
Hjelpedokumentasjon tilgjengelig mer eller mindre fullstendig oversatt til tysk, svensk og japansk såvel som engelsk

Eksterne lenker 
 
 Rosegarden download page (Sourceforge.net)
 Rosegarden user/dev forum – form for å stille spørsmål eller svare
 Rosegarden Development Wiki – offisielt utviklernettsted

Musikkprogramvare
KDE
Fri programvare
Musikknotasjon
Linux-programmer
Øresundstollen

Øresundstollen ble innført i 1427 eller 1429 (opplysningene varierer) av Erik av Pommern. Ethvert utenlandsk skip som passerte en linje mellom Helsingør og Helsingborg måtte betale en avgift. I senere tid gikk linjen nærmere bestemt mellom Kronborgs flaggbatteri og Helsingborgs nordligste del.

For å styrke sin makt over Øresund lot Erik bygge Malmøhus festning, grunnla kjøpstaden Landscrone (Landskrona) og gjorde København til hovedstad. Ved Helsingør lot han oppføre borgen Ørekrog eller Krogen, forgjengeren til Kronborg, som sammen med slottet i Helsingborg, Kernen (svensk Kärnan), overvåket tollen.

Det var ved Helsingør de fremmede skipene måtte ligge og vente på å betale Øresundstoll. Det fikk en enorm økonomisk betydning for byen og gjorde den kjent i hele Europa. Kanskje er det anledningen til at William Shakespeare lot sitt mest berømte drama, Hamlet, foregå i Helsingør (Elsinore).

I 1567, mens Peder Oxe var rikshovmester ble tollen endret til en avgift på lasten, som tredoblet inntektene. For å unngå at skipene bare seilte utenom, ble det også oppkrevet toll ved Storebælt og Lillebælt.

Avgiften var i hele sin tid en vesentlig del av kronens inntekt, og gjorde den mindre avhengig av riksrådet og adelen. Den var imidlertid sterkt mislikt blant de store sjøfarende nasjoner, og gav dem et påskudd til stadig innblanding i nordisk maktpolitikk. Den kontroversielle sundtollen var alltid med som en faktor i krigenes årsaker og forløp, og de standpunkter som stormaktene tok.

Sverige var unntatt Øresundstoll frem til 1720. Den 1. april 1857 ble Øresundstollen opphevet etter internasjonalt press på en handelskonferanse mot erstatning på 30,5 millioner danske speciedaler. Av de nasjoner som forpliktet seg til å betale erstatning, har Brasil ennå ikke betalt (kilde:Kustode på Kronborg). Ved et offisielt statsbesøk i Danmark av Brasils president Luiz Inácio Lula da Silva i september 2007 ettergav statsminister Anders Fogh Rasmussen Brasils gjeld.

Palle Lauring skriver i boken «Danmark i Skåne» om Øresundstollen: «Øresund, dejlige Øresund, strømmen fuld af sild, skibe, penge og blod. I fem hundrede år persede vi penge ud af alverdens skippere her. I bytte gav vi Skåne, Halland, Blekinge, Gotland og Øsel. Plus hvad vi gavmildt udleverede af norsk land. Hvor meget man så vil beregne de fem hundrede års toldindtægter til, var det en dårlig handel.»

I 2009 åpnet et nettsted for Øresundstollen, der arkivmateiale fra Rigsarkivet i Danmark presenteres i en database med opplysninger om skip, skippere, destinasjon og last. Nettstedet er støttet av EU, og er basert på samarbeid mellom institusjoner i Danmark og Nederland.

Kilder/Litteratur 
 Lexopen
 Danmarkshistoriens hvornår skete det
 Håndbog for danske Lokalhistorikere
 Nordisk familjebok

Eksterne lenker
 Sundtolldatabasen

Danmarks historie
Øresundsregionen
Tollvesen
Glückstadt

Glückstadt (dansk: Lykstad) er en by i Kreis Steinburg i den tyske delstaten Schleswig-Holstein. Byen ligger ved den nedre (nordvestlige) del av elven Elben i Holstein i Tyskland, om lag 36 km nordvest for Altona.

Byen er stasjon på jernbanelinjen fra Itzehoe til Elmshorn. Den er del av Metropolregion Hamburg, og hadde 12 600 innbyggere i 2004.

Glückstadt har fergeforbindelse over Elben til Altendorf/Wischhafen.

Byen ble grunnlagt av den danske kongen Christian IV i 1617. Hensikten var å etablere en konkurrent til byen Hamburg, og den skulle være en uinntagelig festning- og havneby. Befestningen ble fullført i 1620. Kongen søkte å lokke innbyggere til byen ved å gi handelsprivilegier og love religionsfrihet.

Bilder

Referanser

Eksterne lenker 
 

Byer i Schleswig-Holstein
Byer ved Elben
Bosetninger etablert i 1617
Kommuner i Steinburg
Otto Blehrs andre regjering

Otto Blehrs andre regjering tiltrådte 22. juni 1921. Det var en ren Venstre-regjering, og representerte et uventet comeback for Venstres «gamle mann», som var 74 år gammel ved tiltredelsen.

Blehr 2
Etableringer i 1921
Opphør i 1923
1920-årene i Norge
Politikk i 1921
Politikk i 1922
Politikk i 1923
Kjell Arnljot Wig

Kjell Arnljot Wig (født 31. desember 1924 i Stjørdal, død 18. januar 2015 i Bærum) var en norsk forfatter og TV-personlighet.

Biografi 
Han ble født i Stjørdal og vokste opp i Trondheim, hvor hans far, Arvid Wig, var bokholder ved Baklandets Støberi & Mek. Verksted og hovedbokholder ved Nobø. Moren var Aslaug Iversen, tidligere gift Løchen. Morfaren Alfred Olaus Iversen var urmaker og kjøpmann i Stjørdal. Han hadde tre yngre søsken, i tillegg til to halvbrødre fra morens første ekteskap. Han giftet seg i 1949 med lærer Ada Kristianne Brennsund fra Trondheim.

Han tok artium ved Trondheim katedralskole i 1944 og begynte etter krigen som journalist i Adresseavisen. Han studerte i inn- og utland før han i 1949 ble journalist og nattredaktør i Morgenbladet og korrespondent for flere utenlandske medier.

Wig debuterte på NRK TV i 1960 og ble i 1963 redaksjonssekretær i NRK fjernsynets opplysningsavdeling. Han var også produsent for flere TV-programmer, men ble særlig kjent som selvsikker, munnrapp og røykende programleder sammen med Per Øyvind Heradstveit i fjernsynsmagasinene Aktuell debatt og Åpen post. Åpen post var et legendarisk debattprogram som ble sendt direkte fra Centralteatret i Oslo fra november 1966 og engasjerte store deler av det norske folk med sin kritiske og pågående programform og opphetede meningsutveksling. Wig og hans kollega fikk tidvis sterk kritikk for programlederstil og valg av tema i programmet, og Wig var en tid Norges mest utskjelte programleder.

I forbindelse med kong Olav Vs 60-årsdag i 1963 var Wig den første som intervjuet en representant for det norske kongehuset, og Wig ble av mange lenge regnet som landets «hoffreporter». Han skrev i tillegg en rekke bøker, blant annet kriminalhistorier og bøker om det norske kongehuset, for eksempel den populære biografien Kongen ser tilbake fra 1977, og Spillet om tronen fra 1980.

Wig mottok Riksmålsforbundets Lytterpris i 1966.

Han var medlem av Den norske frimurerorden og bodde på Bekkestua i Bærum.

TV 
1964 Vindu mot verden (programleder)
1962–66 Aktuell debatt (programleder)
1966–71 Åpen post (programleder)
1972 Kanal X (programleder)
1973 Ditt Vitne (programleder)

Bøker 
1967: På den syvende dag – kriminalroman
1969: Det skjulte Norge – artikler
1972: Vokt dem for hunden – kriminalroman sammen med André Bjerke, Bengt Calmeyer, Helge Hagerup og Gerd Nyquist,  opprinnelig skrevet som krimstafett i Arbeiderbladet i 1971
1977: Kongen ser tilbake – biografi om kong Olav V
1980: Spillet om tronen – historisk 
1995: Eventyret om Blaafarveværket – om Blaafarveværket
1998: Karl Johan. Konge og eventyrer – biografi om den svensk-norske kong Karl XIV Johan

Referanser

Litteratur

Eksterne lenker 
Rapport om fjernsynet i Norge 1959-1969, med omtale av Wigs debattprogrammer (nedlastbart pdf-dokument)
Pølsetest med blant andre Kjell Arnljot Wig

NRK-journalister
Programledere for NRK
Norske sakprosaforfattere
Norske biografer
Personer fra Trondheim kommune
Lytterprisen
Amtmandens døtre (visegruppe)

For Camilla Colletts roman, se Amtmandens Døtre

Amtmandens døtre  var en norsk visegruppe, etablert under årsmøtet i Kvinnefronten i 1974.  Initielt fremførte man oversatt musikk fra Sverige.  Egne komposisjoner ble utgitt (1975), hvorpå gruppen ble oppløst.  
Besetningen var da 
Bente Geving (mandolin, perkusjon), Kjersti Martinsen (ukulele, banjo, gitar, munnharpe, perkusjon), Hege Rimestad (fele, gitar), Nina Badendyck (gitar, fløyte, piano, trompet, munnharpe, congas), Mette Grindstad (fløyte, perkusjon), Tina Austad (bass) og Ruth Eckhoff (piano, congas).  Marianne Wold var også innom.  Gruppen turnerte landet rundt. Senere har den opptrådt sporadisk.

Tre av deltagerne (Geving, Martinsen og Rimestad) har senere videreført det musikalske samarbeidet og litt av tradisjonen fra Amtmandens døtre i bandet Halvsøstra.

UtgivelserReis kjerringa'' (MAI, 1975).  Produsert av Harald Are Lund.

Referanser

Eksterne lenker
 Halvsøstra
Syng ut jenter!, NRK, 1974

Norske visegrupper
Norske kvinnesaksforkjempere
David Welander

Olaf David Welander (født 12. mars 1896 i Kristiania, vokst opp på Rjukan, død 22. september 1967 i Oslo) var en norsk sangforfatter og komponist, offiser i Frelsesarmeen. Han tjenestegjorde bl.a. som feltsjef, krigsskolesjef (sjef for offiserskolen til Frelsesarmeen), sjefssekretær og redaktør. Senere ble han knyttet til Norea Radio. Et år var han også konstituert generalsekretær for Blå Kors.

Som ung gutt fikk han en skade i det ene øyet som gjorde at han noen år senere måtte få det fjernet. Hele sitt voksne liv brukte han mørke briller, dels for å kamuflere det skadde øyet, dels for å spare det friske. Disse mørke brillene ble et slags kjennetegn på ham. At han i en av sine mest kjente sanger skriver om å vandre med Jesus i mørke og lys oppfattes av mange som en referanse til nettopp dette.

Familie 
David Welander var gift med Ruth Kristoffersen, datter av to av Frelsesarmeens pionerer i Norge. De fikk fire barn. To av disse ble offiserer i Frelsesarmeen. Hans sønnesønn, Knud David Welander har siden 2020 vært leder for Frelsesarmeen i Norge, Island og Færøyene.

Sanger 
 «Navnet Jesus blekner aldri» skrevet 1923
 «Jeg har vandret med Jesus» skrevet 1922

Referanser

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 126-127

Norske salmediktere
Norske komponister
20. århundres komponister
Frelsesarméoffiserer
Personer fra Tinn kommune
Fødsler i 1896
Dødsfall i 1967
AvisaBodø

AvisaBodø (ab24.no) er en norsk nettavis med dekningsområde i Bodø. nettavisen ble startet opp i mars 2007 av Børre Arntzen som gikk fra jobb som nettredaktør for Nordlandssykehusets nettsider. Nettavisen er i dag en av få medier som konkurrerer med Avisa Nordland nyhetsmarkedet i Bodø.

Eksterne lenker 
 AvisaBodø

Næringsliv i Bodø
Nettaviser i Nordland
Aviser etablert i 2007
Gallery

Gallery er et norsk band fra Trondheim som spiller en blanding av indie og progressiv rock.

I 2005 ga bandet ut sin debut-EP Know Your Secrets, som skaffet bandet en avtale med Karisma Records. Gallery ga i 2007 ut debutalbumet Jas Gripen med Tuba Records som distributør. Plata fikk både svært gode og svært dårlige anmeldelser, med terningkast 5 i SKUM, Haugesunds Avis, Monster Magazine (nå Norway Rock Magazine), og terningkast 2 i Aftenposten.

Bandet gikk i dvale i 2008, og spilte sin til nå siste konsert på Blæst i Trondheim 3. oktober 2008.

Bandmedlemmer
Snorre Valen – vokal, programmering og tangenter (2004–2008)
Bjørn David Dolmen – gitar og vokal (2004–2008)
Bjørn Mack Boassen – gitar (2004–2008)
Andreas Kjøl Berg – trommer (2004-2005, 2007-2008)
Arne Øvervoll – bass (2004–2007)
Bjørn Strand – bass  (2007–2008)
Martin Viktor Langlie – trommer (spilte kun på plata Jas Gripen)

Diskografi

Album
 2007: Jas Gripen

EP-er og singler
 2005: Know Your Secrets (EP)

Eksterne lenker 
 
 Konsertanmeldelse fra UKA 07 i Musikknyheter.no
 Plateanmelselse av Jas Gripen i Adresseavisen, 13. mars 2007

Norske rockegrupper
Musikk i Trondheim

de:Gallery
fr:Gallery
Kalmarsund

Kalmarsund er et farvann mellom Sveriges fastland og den svenske øyen Öland i Østersjøen. De minste avstanden mellom Öland og fastlandet er cirka 3 kilometer. Midt i den nordlige delen av Kalmarsund ligger nasjonalparken Blå Jungfrun.

Se også
Kalmar

Sund i Sverige
Kalmar läns geografi
Öland
Østersjøen
Rykkinnhallen

Rykkinnhallen er et idrettsanlegg på Rykkinn i Bærum. Idrettshallen eies av Bærum kommune og driftes av Bærums Verk IF.

Det som i dag er et tipp topp moderne idrettsanlegg og Norges riksanlegg for basketball, var opprinnelig en provisorisk plastkonstruksjon satt opp rundt 1970 for å huse byggematerialer og anleggsmaskiner som ble brukt til utbyggingen av det nye boligfeltet Rykkinn. Da utbyggingen var fullført i 1973 ble plasthallen gitt i gave av utbyggeren Selvaagbygg til Bærum kommune til bruk for fellesskapet. Hallen ble modernisert og utbygget en rekke ganger frem til dagens versjon.  

Bygget ligger sentralt på Rykkinn, mellom Rykkinn skole, avdeling Berger, Berger svømmehall og Rykkinn fritidshus. Bygget har blitt brukt til blant annet håndball, basket, karate og gymaktiviteter for Rykkinn skole. Basketlaget Bærums Verk Jets hadde Rykkinnhallen som hjemmebane før de gikk konkurs. I 1994 ble Rykkinnhallen brukt til å arrangere The Gathering.

Et areal ved hallen har i 30 år vært båndlagt for å bli en fremtidig endestasjon på en eventuelt forlenget Kolsåsbane.

Idrettsanlegg i Bærum
Idrettshaller i Norge
Etableringer i 1973
Brensholmen

Brensholmen er ei bygd lengst sørvest på Kvaløya i Tromsø kommune i Troms og Finnmark. Bygda var tidligere en del av Hillesøy kommune, men har siden 1964 vært en del av Tromsø kommune. Brensholmen grunnkrets hadde 217 innbyggere i 2015.

Bygda er først og fremst preget av fiske og jordbruk, og man regner med at det har vært drevet jordbruk her minst tilbake til jernalderen. Derfor finner stadig bøndene gjenstander av arkeologisk verdi under pløying. Ellers arbeider mange i den blomstrende fiskeindustrien. De kommunale tilbudene som barne- og ungdomsskole, hjemmetjeneste, bo- og servicesenter, samt en del mindre firmaer sørger for arbeidsplasser til bygda.

Hillesøy kirke ligger på Austein på Brensholmen, og er kirken for gamle Hillesøy sogn, som også strakte seg over større områder på Senja. Denne kirke besluttet man å bygge i 1887. Når den så bygdes, ble mye inventar flyttet fra den gamle kirken på Hillesøya, (bygd 1770).
 
Fra Brensholmen er det veiforbindelse med Tromsø via Kattfjord, samt en lengre strekning langs sørsida av Kvaløya via Straumsbukta. Om sommeren er det fergeforbindelse med Botnhamn på Senja.

Brensholmen Klatrefelt, etablert av  Tromsø Klatreklubb, har mye besøk når været er godt.

Referanser 

Fergesteder i Troms og Finnmark
Bygder i Tromsø
Gabriel Milan

Gabriel Milan (født 1631, død 26. mars 1689 i København, Danmark) var guvernør i Dansk Vestindia i fra 1684 til 1686. 

Milan kom fra en velstående portugisisk adelsfamilie og som ung reiste han ut. I Amsterdam var han kjøpmann og kom i kontakt med danske prins Jørgen av Danmark, hvor han ble hans bankier på hans utenlandsreise i perioden 1667-70.

Han fikk god kontakt med det danske hoffet og Peder Schumacher Griffenfeld brukte ham i de påfølgende årene til innkjøper av juveler til Dronningen og kunst til Kongen. Milan ble i 1668 utnevnt til dansk faktor og i 1671 til generalfaktor i Amsterdam med hjelp fra Griffenfeld. Kort tid etter kom han på kant med den danske legasjonen i Haag. På samme tid forverret hans økonomiske situasjon seg, da han i stadig større utstrekning måtte forskudtere store beløp for den danske kongen. I tillegg døde mannen som hadde finansiert mye av hans personlige forbruk, hans svoger Josva Abensur. 

I 1678 reiste han til København for å inndrive noe av det kongen skylte ham. Inndrivelsen av gjelden gikk langsomt og Milan og hans familie led stor nød i de påfølgende årene. Kongen utnevnte derfor Milan som guvernør i Dansk Vestindia i 1684 istedenfor å nedbetale gjelden. 
På St. Thomas, som Dansk Vestindia bestod av den gang, førte han et meget strengt og tyrranisk regime overfor øyas befolkning. Forgjengeren i hans stilling, Adolph Esmit, hadde fått beskjed om å sende ham hjem til København, men kastet ham i stedet i fengsel i et utpresningsforsøk. Til slutt ble klagene på Milan så sterke at koloniledelsen i 1686 kalte ham hjem til København. Her ble han stilt for retten og dømt til Fortabelse af Ære, Liv og Gods i 1687, en dom som ble stadfestet av Høyesterett i 1689. 26. mars samme år ble Milan halshugget på Kongens Nytorv.

Eksterne lenker
  Dansk biografisk Lexikon om Gabriel Milan

Guvernører i Dansk Vestindia
Personer fra København
Personer henrettet ved halshogging
Fødsler i 1631
Dødsfall i 1689
Henrettede personer (før 1900-tallet)
Hallvard Eika

Hallvard Eika  (født 5. desember 1920, død 17. mai 1989) var en norsk agronom og politiker (V). Han var landbruksminister i Per Bortens regjering fra 21. august 1970 til 17. mars 1971 og handelsminister i Lars Korvalds regjering i perioden fra 18. oktober 1972 til 16. oktober 1973. Eika var formann i Norges Bondelag fra 1955 til 1966. I 1969 ble han valgt inn på Stortinget for Venstre i Telemark og satt på Stortinget frem til 1977, da han ble fylkeslandbrukssjef, en stilling han hadde frem til 1985. Han var ordfører i hjemkommunen Bø fra 1968 til 1971, men hadde permisjon fra vervet etter at han ble valgt inn på Stortinget i 1969. 

Eika ble i 1986 utnevnt til ridder av 1. klasse av St. Olavs Orden.

Hallvard Eikas plass ligger utenfor Høyskolen i Telemark i Bø.

Eksterne lenker 
 

Norske handelsministre
Norske landbruksministre
Venstre-statsråder
Statsråder i Regjeringen Borten
Statsråder i Regjeringen Korvald
Stortingsrepresentanter fra Venstre
Stortingsrepresentanter for Telemark
Stortingsrepresentanter 1969–1973
Stortingsrepresentanter 1973–1977
Norske foreningspersoner
Norske agronomer
Personer fra tidligere Bø kommune i Telemark
Personer fra Midt-Telemark kommune
St. Olavs Orden
Venstre-ordførere i Telemark
Norske sosialliberalister